**Rīgas Igauņu pamatskola** (igauņu: *Riia Eesti Põhikool*) ir Rīgas pamatskola Atgāzenes ielā 26 Zemgales priekšpilsētas Atgāzenes apkaimē, kurā mācības notiek no 1. līdz 9. klasei.
Skolā mācās pārsvarā latviešu bērni, apgūstot gan latviešu, gan igauņu kultūru.

Izglītības programmas
---------------------

Pamatizglītības programma (kods 21011111).

Vēsture
-------

Rīgas Igauņu izglītības un palīdzības biedrības māja (*Riia E.H. ja A.S. maja*), kurā līdz 1915. gadam darbojās Igauņu skola.
Skolas pirmsākumi meklējami 1908. gadā, kad Rīgas pilsētas dome apstiprināja Rīgas Igauņu izglītības un palīdzības biedrības izstrādāto sešgadīgas skolas izveides projektu mācībām igauņu valodā Mazajā Nometņu ielā 17. Pirmais skolas direktors bija Hanns Tollasons (*Tollasson*). Pirmā pasaules kara laikā skolu pārcēla uz Igauņu biedrības namu Nometņu ielā 62 un 1915. gadā Rīgas evakuācijas dēļ to slēdza.
Rīgas Igauņu skolas darbību atjaunoja Latvijas brīvības cīņu laikā 1919. gadā, igauņu skolas tika atvērtas ne vien Rīgā, bet arī Alūksnē, Apē, Veclaicenē un citur Latvijā. Pēc Latvijas okupācijas igauņu skolas tika slēgtas.

Trešās atmodas laikā 1988. gada 11. novembrī tika atjaunota Latvijas Igauņu biedrības darbība, bet 1989. gada 1. septembrī Rīgas 73. vidusskolas telpās tika atklāta igauņu skolas 1. klase. 1990. gadā skola saņēma atļauju atvērt Igauņu vidusskolu, tomēr piemērotu telpu trūkums liedza atvērt jaunas klases Igauņu biedrības namā. 1992. gadā skolai tika piešķirts patstāvīgas mācību iestādes statuss. 1994. gadā skolu akreditēja Latvijas Republikas Izglītības un Zinātnes ministrijas izveidota skolu akreditācijas komisija, bet 1998. gadā tā atzina Rīgas Igauņu skolas darbu par atbilstošu pamatskolas statusam, savukārt 2001. gadā par atbilstošu vidusskolas statusam un 2003. gadā atvēra vidusskolas klasi.

2005. gadā **Rīgas Igauņu vidusskola** pārcēlās uz bijušo Rīgas Angļu ģimnāzijas filiāles ēku Atgāzenes ielā 26. 2005. gadā skolu akreditēja kā vispārējās vidējās izglītības mācību iestādi līdz 2010. gada 31. jūlijam.
2011. gadā to pārveidoja par Rīgas Igauņu pamatskolu.

Skolas ēka
----------

Celta 1934. gadā kā **45. Rīgas pilsētas pamatskolas** ēka (arhitekts Alfrēds Grīnbergs). 1937. gadā to pārdēvēja par Rīgas pilsētas Atgāzenes pamatskolu. Latvijas PSR laikā ēkā atradās Rīgas 47. septiņgadīgā skola, vēlāk Rīgas 8. astoņgadīgā skola. 1980. gados tajā ierīkoja Rīgas pilsētas Ļeņina rajona Tautas izglītības nodaļu un skolēnu darba apmācības un profesionālās mācību un ražošanas starpskolu kombinātu.

Skolas simboli
--------------

Skolas karogs ir zilā krāsā. Uz tā vienas puses uzraksts igauņu valodā — RIIA EESTI KOOL, uz otras puses latviešu valodā — RĪGAS IGAUŅU SKOLA. Abās karoga pusēs centrā ir bezdelīga zelta krāsā, kurai abās pusēs gadskaitļi 1908, 1989. Karoga malās bārkstis zelta krāsā.

Logo centrā atrodas trīs burti — REK, kas igauņu valodā nozīmē *Riia Eesti Kool* — Rīgas Igauņu skola. Burts E attēlots triju grāmatu veidolā, kas simbolizē gudrību. Logo krāsainajā versijā burtā E apvienoti Latvijas Republikas un Igaunijas Republikas karogu krāsas. Priekšplānā tas ir sarkani balti sarkanā krāsā, bet sānos zili — melni — baltā krāsā. Virs burta R attēlots auseklītis, kā Latvijas simbols, bet virs burta K — bezdelīga, kā Igaunijas simbols.

Ēka
---

Skolas ēka celta funkcionālisma stilā 1934. gadā kā Rīgas 45. pamatskolas ēka pēc arhitekta Alfrēda Grīnberga projekta.
Tā ir formālās izteiksmes tēla paraugs ar precīziem un vienkāršiem būvmasu kārtojumiem, līmeniskiem ailu dalījumiem, lielu, vertikālu kāpņu telpas iestiklojumu un uzsvērtu, horizontālu plātni pārsegtu ieeju.

Skolas direktori
----------------

* Hanns Tollasons
* Enns Raja
* Urve Aivare

Atsauces
--------

1. ↑  Rīgas Domes IKSD iestāžu katalogs
2. ↑  «Laikraksts „Izglītība un Kultūra"». Arhivēts no oriģināla, laiks: 2017. gada 6. novembrī. Skatīts: 2018. gada 3. oktobrī.
3. ↑  Rīgā likvidē un reorganizē vairākas skolas un bērnudārzus LETA 2011. gada 18. janvārī
4. ↑  zudusilatvija.lv
5. ↑  «Rīgas Igauņu pamatskolas lapa». Arhivēts no oriģināla, laiks: 2018. gada 24. septembrī. Skatīts: 2018. gada 3. oktobrī.

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * s
* d
* l
Rīgas pilsētas vispārizglītojošās skolas |
| --- |
|  |
| Valsts ģimnāzijas | 
* 1.
* 2.
* 3.
* Āgenskalna
* Klasiskā
* Vācu

 |
|  |
| Ģimnāzijas | 
* Angļu
* *Centra*a
* *Pļavnieku*a
* Ziemeļvalstu
* Zolitūdes

 |
|  |
| Liceji | 
* Franču
* Puškina

 |
|  |
| Vidusskolas | 
* 6.
* 10.
* 13.
* 15.
* *17.*a
* 21.
* 22.
* 25.
* 28.
* *29.*a
* 31.
* 33.
* 34.
* 40.
* 41.
* 45.
* 47.
* 49.
* 51.
* *53.*a
* *60.*a
* *61.*a
* *62.*a
* 64.
* 66. speciālā
* *68.*a
* 71.
* 72.
* 75.
* 80.
* 84.
* 86.
* 88.
* 89.
* 92.
* 93.
* 95.
* 96.
* *99.*a
* *100.*a
* Anniņmuižas
* Arkādijas
* Centra humanitārā
* Š. Dubnova Ebreju
* Hanzas
* Herdera Grīziņkalna
* Imantas
* Juglas
* I. Kozakēvičas Poļu
* *Krievu*a
* Kultūru
* Ķengaraga
* Lietuviešu
* N. Draudziņas
* Ostvalda
* *J. Poruka*a
* Purvciema
* Rīnūžu
* *Šampētera*a
* Teikas
* Ukraiņu
* Ziepniekkalna
* RTU inženierzinātņu

 |
|  |
| Mākslas vidusskolas | 
* Nacionālā Mākslu vidusskola
	+ J. Rozentāla Mākslas
	+ Doma kora
	+ E. Dārziņa mūzikas
	+ Baleta skolas
* Jāz. Mediņa mūzikas
* Dizaina un mākslas
* *Mūzikas*a

 |
|  |
| Internātvidusskolas | 
* Strazdumuižas

 |
|  |
| Vakara vidusskolas | 
* 9.
* *14.*a
* *18.*a
* Raiņa
* R. Šmēlinga

 |
|  |
| Tālmācības vidusskolas | 
* 1.

 |
|  |
| Pamatskolas | 
* 1. Kristīgā
* 11. (A. Pumpura)
* *24.*a
* 46.
* 63.
* *65.*a
* 69.
* 74.
* 85.
* Austrumu
* *Avotu*a
* Čiekurkalna
* Daugavgrīvas
* Iļģuciema
* J. Kupalas Baltkrievu
* Baltmuižas
* Bolderājas Jaunā
* F. Brīvzemnieka
* Centra daiļamatniecības
* *Ezerkrastu*a
* Igauņu
* Jaunciema
* O. Kalpaka Tautas daiļamatu
* Mežciema
* Pārdaugavas
* Pļavnieku
* Rīdze
* Valdorfskola
* S. Žoltoka

 |
|  |
| Speciālās pamatskolas un internātpamatskolas | 
* 1.
* 2.
* 3. speciālā
* 4.
* 5.
* Daugavas
* Ēbelmuižas
* *Lastādijas*a
* *Sanatorijas*a
* V. Avotiņa

 |
|  |
| Sākumskolas | 
* Āgenskalna
* *Centra*a
* *Iļģuciema*a
* *Imantas*a
* *Sarkandaugavas*a
* *Mežaparka*a
* Valodiņa
* V. Zālīša

 |
|  |
| 
* a bijusī skola

 |

 |